સખર (સિંધ )માં હું મારાં ફેફસામાં સુકી હવા ભરીને ફેફસાં મજબુત બનાવ્યે જતો હતો .અને લહેર કરતો હતો ગરમી સખત હોવાથી પાણી ખુબ પીવું પડતું .શરીરે અળાયું થતી એક વખત મટી જાય તો બીજી વખત ઉત્પન્ન થાય .ઉપર ઉપરી બે વખત અળાયું મારી જિંદગીમાં આ સખરમાજ મને થએલી જેમ દોજખમાં ફિરસ્તાઓ શરીર ઉપર ગરમ પાણી રેડે એટલે ફોલ્લાઓ થાય એ મટી જાય એટલે બીજી વખત ગરમ પાણી રેડે એમ કરતાં માણસ મરીજાય તો તેને જીવતો કરવામાં આવે અને ફરીથી ગરમ પાણી માથા ઉપર રેડવાનું ચાલુ આવી કાયમની દોજખમાં પીડા ભોગવવાની રહે આરો વારો આવેજ નહિ .અહી જવાનો જવાનો વચ્ચે નજીવી બાબતે ઝઘડા થતાજ રહેતા . એમાય સીધા સાદા માણસ ઉપર દાદા ગીરી કરવાનું લોકોને બહુ મન થાય . હું બધાને સીધો સાદો લાગુ એટલે કોક માણસને મને દબાવવાનું બહુ મન થાય પણ પછી મારા સ્વભાવનો ખરો અનુભવ થાય પછી મારી સાથે અથડામણ માં ઉતરતા પહેલા સો વખત વિચાર કરે